Den har en opprett vekst og blir opptil 50 cm høy. Planten er tett dekket av grå hår. Bladene er lansett- til linjeformede; de er grågrønne på oversiden og hvite under. Blomstene er gule, 10–18 mm, og sitter mange sammen i forgrenede, tette kvaster. Den vokser på steinete steder, åpen skog, sanddyner og ved kanten av stier. Arten er utbredt i nesten hele middelhavsområdet, men mangler på mange av de mindre øyene og i Portugal.